stanford-oval/wikipedia huggingface dataset:
תא ההדחות (2019)
תוצאות

| מס' | תוצאות | התניות | זמן |
| --- | --- | --- | --- |
| P1 | באדי מרפי (א) ניצח את אקירה טוזאווה | קרב יחידים על אליפות ה-WWE במשקל קל | 13:25 |
| 2 | The Boss 'N' Hug Connection (ביילי וסשה בנקס) ניצחו את כרמלה ונעמי, מנדי רוז וסוניה דוויל, ניה ג'קס וטמינה, The IIconics (בילי קיי ופייטון רויס) וה-Riott Squad (ליב מורגן ושרה לוגאן) | קרב תא ההדחות זוגות אשר קבע את אלופות זוגות הנשים הראשונות של ה-WWE | 33:00 |
| 3 | האוסוס (ג'יי אוסו וג'ימי אוסו) ניצחו את המיז ושיין מקמהן (א) | קרב זוגות על אליפות הזוגות של סמאקדאון | 14:10 |
| 4 | פין באלור ניצח את בובי לאשלי (א) וליאו ראש | קרב האנדיקאפ 2 נגד 1 על האליפות הבין יבשתית | 09:30 |
| 5 | רונדה ראוזי (א) ניצחה את רובי ריוט בהכנעה | קרב יחידים על אליפות הנשים של Raw | 01:40 |
| 6 | ברון קורבין ניצח את ברון סטרומן | קרב ללא פסילות | 10:50 |
| 7 | דניאל בריאן (א) ניצח את AJ סטיילס, ג'ף הארדי, קופי קינגסטון, רנדי אורטון וסמואה ג'ו | קרב תא ההדחות על אליפות ה-WWE | 36:40 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > קרב תא ההדחות על אליפות זוגות הנשים של ה-WWE

| מספר הדחה | מתאבקות | מספר כניסה | הודחו על ידי | שיטת ההדחה | זמן |
| --- | --- | --- | --- | --- | --- |
| 1 | נעמי (כרמלה ונעמי) | 5 | בילי קיי ופייטון רויס | הצמדה | 17:10 |
| 2 | בילי קיי ופייטון רויס (The IIconics) | 4 | ניה ג'קס וטמינה | הצמדה | 20:15 |
| 3 | ליב מורגן ושרה לוגאן (Riott Squad) | 3 | טמינה | הצמדה | 25:05 |
| 4 | טמינה (ניה ג'קס וטמינה) | 6 | סשה בנקס, ביילי, מנדי רוז וסוניה דוויל | הצמדה | 27:05 |
| 5 | סוניה דוויל (מנדי רוז וסוניה דוויל) | 2 | סשה בנקס | הכנעה | 33:00 |
| זוכות | ביילי וסשה בנקס (The Boss 'N' Hug Connection) | 1 | - | - | 33:00 |
תוצאות > קרב תא ההדחות על אליפות ה-WWE

| מספר הדחה | מתאבק | מספר כניסה | הודח על ידי | שיטת ההדחה | זמן |
| --- | --- | --- | --- | --- | --- |
| 1 | סמואה ג'ו | 2 | AJ סטיילס | הצמדה | 14:35 |
| 2 | ג'ף הארדי | 5 | דניאל בריאן | הצמדה | 18:00 |
| 3 | AJ סטיילס | 4 | רנדי אורטון | הצמדה | 22:25 |
| 4 | רנדי אורטון | 6 | קופי קינגסטון | הצמדה | 24:05 |
| 5 | קופי קינגסטון | 3 | דניאל בריאן | הצמדה | 36:40 |
| זוכה | דניאל בריאן | 1 | - | - | 36:40 |
הערות שוליים

↑  קרב תא ההדחות זוגות אשר יקבע את אלופות הזוגות הראשונות של ה-WWE
↑  המיז ושיין מקמהן יגנו על חגורות אליפות הזוגות של סמאקדאון נגד האוסוס
↑  בריאן יגן על אליפות ה-WWE בקרב תא ההדחות
↑  מרפי יגן על אליפות ה-WWE במשקל קל נגד טוזאווה
↑  ראוזי תגן על אליפות הנשים של Raw נגד ריוט
↑  לאשלי יגן על האליפות הבין יבשתית ביחד עם ליאו ראש נגד באלור (קרב האנדיקאפ)
↑  סטרומן נגד קורבין (קרב ללא פסילות)
↑  מרפי ניצח את טוזאווה ושמר על אליפות ה-WWE במשקל קל (קרב במופע המקדים)
↑  ביילי וסשה בנקס ניצחו בקרב תא ההדחות והפכו לאלופות זוגות הנשים הראשונות של ה-WWE
↑  האוסוס ניצחו את המיז ומקמהן והפכו לאלופי הזוגות החדשים של סמאקדאון
↑  באלור ניצח את לאשלי וראש והפך לאלוף הבין יבשתי החדש (קרב האנדיקאפ)
↑  ראוזי ניצחה את ריוט ושמרה על תואר אליפות הנשים של Raw
↑  קורבין ניצח את סטרומן (קרב ללא פסילות)
↑  בריאן ניצח בקרב תא ההדחות ושמר על התואר
סאמרסלאם (2018)

| סאמרסלאם (2018)>  הפוסטר הרשמי של האירוע בכיכובם של ברוק לסנר, אלכסה בליס, רונדה ראוזי ורומן ריינס.מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 19 באוגוסט 2018
עיר: ברוקלין, ניו יורק
אולם: ברקליס סנטר
מספר צופים: 16,169
שיר (י) הנושא: "Burn the House Down" בביצוע AJR "Sweet Sensation" בביצוע Flo Rida
ספונסר (ים): Cricket Wireless MLB Tap SportsBaseball 2018 WWE Elite Collection Tapout
סדרת אירועי שלם וצפה של ה-WWE
| :NXT TakeOverBrooklyn 4 | סאמרסלאם (2018) | גיהנום בכלוב |
סדרת אירועי סאמרסלאם
| 2017 | סאמרסלאם (2018) | 2019 |
סאמרסלאם (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw,‏ סמאקדאון ו-205 לייב) ונערך ב-19 באוגוסט 2018, באולם ברקליס סנטר שבברוקלין, ניו יורק. האירוע היה האירוע ה-31 בסדרת אירועי סאמרסלאם.
עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-205 לייב.
עלילות > Raw

לאחר שניצחה את ניה ג'קס באירוע חוקי אקסטרים, אלופת הנשים של Raw, אלכסה בליס, אמרה שהיא ניצחה כל מתאבקת בסגל הפעיל של התוכנית. בליס תקפה את רונדה ראוזי במהלך האירוע כסף בבנק ועלתה לה בקרב האליפות ולילה לאחר מכן בתוכנית Raw, תקפה ראוזי את בליס וכתוצאה מכך הג'נרל מנג'ר של התוכנית, קורט אנגל, השעה את ראוזי לחודש. במהלך קרב האליפות בין בליס לבין ג'קס באירוע חוקי אקסטרים, ראוזי נכחה בשורה הראשונה בקהל ובשלב מסוים אף תקפה את בליס ומיקי ג'יימס. לילה לאחר מכן בתוכנית Raw, קורט אנגל הגיע והודיע לראוזי שהיא שברה את ההשעיה שלה ולכן תרצה עוד תקופה של שבוע בהשעיה. אנגל גם ציין שבליס תגן על חגורת האליפות שלה נגד ראוזי בסאמרסלאם, בתנאי שראוזי לא תתקוף את בליס שוב.
באירוע חוקי אקסטרים, קורט אנגל הודיע שאם והאלוף האוניברסלי, ברוק לסנר, לא יגיע לתוכנית Raw לילה לאחר מכן כדי לסכם על מי יהיה יריבו הבא שנגדו יגן על האליפות, חגורת האליפות תילקח ממנו. לילה לאחר מכן בתוכנית Raw, הדובר של לסנר, פול היימן, הגיע וקטע את אנגל באמצע ההודעה שלו על כך שהוא הולך לקחת מלסנר את חגורת האליפות. עוד ציין היימן שלסנר יחזיק בחגורת האליפות כמה זמן שרק ירצה. כתוצאה מכך, אנגל קבע ללסנר קרב על האליפות באירוע סאמרסלאם, והציב תנאי שאם ולא יסכים לכך, החגורה תילקח ממנו סופית. בובי לאשלי, דרו מקינטייר, סת' רולינס, אליאס, פין באלור ורומן ריינס הגיעו לזירה וכל אחד מהם טען שהוא ראוי לאתגר את לסנר לקרב על התואר. בתגובה, אנגל החליט לערוך שני קרבות משולשים באותו הערב ובו המנצחים בקרבות יפגשו אחד את השני שבוע לאחר מכן, והמנצח בקרב זה יאתגר את לסנר לקרב באירוע סאמרסלאם. רומן ריינס ניצח בקרב המשולש הראשון, שכלל את באלור ומקינטייר, בעוד שבובי לאשלי ניצח בקרב המשולש השני, שכלל את אליאס וסת' רולינס, ניצחונות אלה גרמו לקביעת קרב בין ריינס ללאשלי בתוכנית של השבוע הבא, שהוא בעצם קרב חוזר מהאירוע חוקי אקסטרים, שבו לאשלי ניצח את ריינס. ב-23 ביולי בתוכנית Raw, ריינס ניצח את לאשלי והוא זה שיפגוש את ברוק לסנר לקרב על האליפות האוניברסלית.
באירוע חוקי אקסטרים, קווין אואנס ניצח את ברון סטרומן בקרב כלוב לאחר שסטרומן הטיח מגג הכלוב את אואנס אל שולחן השדרנים. ב-23 ביולי בתוכנית Raw, אואנס נשבע לקחת הכל מידי סטרומן. משום כך, קרב חוזר נקבע ביניהן לאירוע סאמרסלאם, כשהתנית הקרב היא שאם אואנס ינצח בכל דרך, אפילו בדרך של פסילה או ספירת חוץ, הוא יזכה במזוודת "כסף בבנק" של סטרומן.
באירוע חוקי אקסטרים, דולף זיגלר ניצח את סת' רולינס בקרב איירון מן של חצי שעה בתוצאה 4–5 לאחר הארכה ושמר בהצלחה על האליפות הבין יבשתית, הודות להתערבות של דרו מקינטייר בהכרעה האחרונה. ב-23 ביולי בתוכנית Raw, רולינס ופין באלור ניצחו בקרב זוגות את זיגלר ומקינטייר. לאחר מכן, נודע שזיגלר ורולינס יתחרו אחד נגד השני פעם נוספת על התואר באירוע סאמרסלאם.
באירוע חוקי אקסטרים, פין באלור ניצח את ברון קורבין. כמה שבועות לאחר מכן, קרב חוזר נקבע ביניהם, כשקורבין הוא זה שניצח את באלור. ב-6 באוגוסט נקבע קרב נוסף ביניהם שיתקיים באירוע סאמרסלאם.
באירוע חוקי אקסטרים, The B-Team (בו דאלאס וקורטיס אקסל) ניצחו את מאט הארדי ובריי וויאט והפכו ל אלופי הזוגות החדשים של Raw. ב-13 באוגוסט בתוכנית Raw,‏ The B-Team הגנו על אליפות הזוגות בהצלחה בקרב זוגות משולש נגד הארדי ווויאט ונגד הריבייבל (דאש ויילדר וסקוט דוסון), כך שהריבייבל ביצעו את מהלך הסיום שלהם על וויאט, אך אקסל זרק את דוסון מהזירה והצמיד את וויאט במקומו לניצחון. מאוחר יותר באותו הערב נקבע קרב על אליפות הזוגות של Raw שייערך במסגרת המופע המקדים לאירוע בין The B-Team לריבייבל.
עלילות > 205 לייב

ב-24 ביולי בתוכנית 205 לייב, דרו גולאק ניצח את מוסטפא עלי, הידאו איטמי ו-TJ פרקינס בקרב מרובע ובכך הפך להיות הטוען לכתר לאליפות ה-WWE במשקל קל. ב-30 ביולי הקרב בין האלוף, סדריק אלכסנדר, לבין גולאק נקבע לאירוע סאמרסלאם.
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: קורי גרייבס (כל הקרבות)
צוות השידור באנגלית: ג'ונתן קואצ'מן (Raw)
צוות השידור באנגלית: טום פיליפס (סמאקדאון)
צוות השידור באנגלית: ביירון סקסטון (סמאקדאון)
צוות השידור באנגלית: ויק ג'וסף (205 לייב)
צוות השידור באנגלית: נייג'ל מקגינס (205 לייב)
צוות השידור באנגלית: פרסי ווטסון (205 לייב)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בספרדית: ג'רי סוטו
צוות השידור בגרמנית: קרסטן שייפר
צוות השידור בגרמנית: קלווין קני
כרוזים: גרג המילטון (205 לייב/סמאקדאון)
כרוזים: ג'וג'ו (Raw)
שופטים: דנילו אנפיביו
שופטים: ג'ייסון איירס
שופטים: מייק קיודה
שופטים: ג'ון קון
שופטים: דן אנגלר
שופטים: דריק מור
שופטים: צ'אד פטון
שופטים: צ'ארלס רובינסון
שופטים: רוד זאפאטה
מראיינות: רנה יאנג
מראיינות: צ'ארלי קארוסו
פאנל לפני האירוע: רנה יאנג
פאנל לפני האירוע: בוקר טי
פאנל לפני האירוע: סם רוברטס
פאנל לפני האירוע: דייוויד אוטונגה
פאנל לפני האירוע: ג'רי לולר
כתבי השטח לפני האירוע: פיטר רוזנברג
כתבי השטח לפני האירוע: ג'ון "בראדשו" לייפילד
אירוע > מופע מקדים

שלושה קרבות התקיימו במהלך המופע המקדים. בקרב הראשון, אנדרדה "סיין" אלמאס וזלינה וגה התחרו נגד רוסב ולאנה בקרב זוגות מעורב. וגה השיגה את הניצחון כתוצאה מהצמדה והישענות לא חוקית עם הרגליים על החבל האמצעי.
לאחר מכן, סדריק אלכסנדר הגן על תואר האליפות במשקל קל נגד דרו גולאק. אלכסנדר ניצח את גולאק לאחר הצמדה ובכך שמר על האליפות.
הקרב השלישי הפגיש בין The B-Team (בו דאלאס וקורטיס אקסל) לבין הריבייבל (דאש ויילדר וסקוט דוסון), כשעל הכף הייתה מונחת אליפות הזוגות של Raw. הקרב הסתיים כאשר דוסון הצמיד את אקסל, אך דאלאס מעד על אקסל וגרם להפיכת ההצמדה של דוסון בצורה שבה אקסל הוא זה שהצמיד את דוסון לניצחון, ובכך השניים שמרו על תואר אליפות הזוגות.
אירוע > הקרב המרכזי

בקרב המרכזי של האירוע, ברוק לסנר הגן על האליפות האוניברסלית נגד רומן ריינס. לפני שהקרב החל, ברון סטרומן הגיע לזירה והודיע שהוא יפדה את המזוודה בסוף הקרב על מי שיזכה בתואר, ואף נשאר לצפות בקרב בצד הזירה. ריינס פתח את הקרב כשהוא ביצע שלושה "אגרופי סופרמן" ושלושה מהלכי "ספיר". בספיר השלישי לסנר הצליח להפוך את מהלך זה למהלך ההכנעה שלו, "אחיזת גיליוטינה", אך ריינס הצליח להרים את לסנר ולהפסיק את ההכנעה הזאת על ידי ביצוע מהלך הספיינבאסטר. לסנר הסיר את הכפפות שלו וביצע שני מהלכי ג'רמן סופלקס על ריינס. כשריינס ניסה לבצע ספיר נוסף, לסנר התחמק ושלח את ריינס אל מחוץ לזירה תוך כדי שהוא פוגע בסטרומן שעמד מחוץ לזירה. לסנר יצא אל מחוץ לזירה וביצע את מהלך הסיום שלו, ה-F5 על סטרומן, הכה את סטרומן בעזרת מזוודת "כסף בבנק" שלו ולאחר מכן זרק את המזוודה רחוק ממתחם הזירה. לסנר לקח כיסא והחל להכות את סטרומן איתו. סיום הקרב התנהל כך שלסנר נכנס לזירה ובעוד שדעתו של לסנר הוסחה בגלל סטרומן, ריינס ניצל זאת כדי לבצע את מהלך הספיר בפעם הרביעית ובכך הצמיד אותו לספירת שלוש וזכה באליפות. סטרומן לא קיים את הבטחתו שיפדה את המזוודה בתום הקרב, והוא שכב מחוץ לזירה הודות למתקפות הבלתי פוסקות של לסנר במהלך הקרב.
תוצאות

| מס' | תוצאות | התניות | זמן |
| --- | --- | --- | --- |
| P1 | אנדרדה "סיין" אלמאס וזלינה וגה ניצחו את רוסב ולאנה | קרב זוגות מעורב | 07:00 |
| P2 | סדריק אלכסנדר (א) ניצח את דרו גולאק | קרב יחידים על אליפות ה-WWE במשקל קל "ג'נטלמן" ג'ק גלאגר ודה בריאן קנדריק הורחקו ממרחב הזירה | 10:15 |
| P3 | The B-Team (בו דאלאס וקורטיס אקסל) (א) ניצחו את הריבייבל (דאש ויילדר וסקוט דוסון) | קרב זוגות על אליפות הזוגות של Raw | 06:15 |
| 4 | סת' רולינס (עם דין אמברוז) ניצח את דולף זיגלר (א) (עם דרו מקינטייר) | קרב יחידים על האליפות הבין יבשתית | 22:00 |
| 5 | הניו דיי (ביג אי ואקסבייר וודס) (עם קופי קינגסטון) ניצחו את הבלודג'ן בראדרס (הארפר ורואן) (א) בפסילה | קרב זוגות על אליפות הזוגות של סמאקדאון | 09:45 |
| 6 | ברון סטרומן (מחזיק מזוודת "כסף בבנק") ניצח את קווין אואנס | קרב יחידים על מזוודת "כסף בבנק" אם סטרומן מפסיד בכל דרך שהיא, אואנס יזכה במזוודה | 01:50 |
| 7 | שארלוט פלייר ניצחה את כרמלה (א) ובקי לינץ' | קרב משולש על אליפות הנשים של סמאקדאון | 15:15 |
| 8 | סמואה ג'ו ניצח את AJ סטיילס (א) בפסילה | קרב יחידים על אליפות ה-WWE | 22:45 |
| 9 | המיז ניצח את דניאל בריאן | קרב יחידים | 23:30 |
| 10 | פין באלור ניצח את ברון קורבין | קרב יחידים | 01:35 |
| 11 | שינסקה נקאמורה (א) ניצח את ג'ף הארדי | קרב יחידים על אליפות ארצות הברית | 11:00 |
| 12 | רונדה ראוזי ניצחה את אלכסה בליס (א) בהכנעה | קרב יחידים על אליפות הנשים של Raw | 04:00 |
| 13 | רומן ריינס ניצח את ברוק לסנר (א) (עם פול היימן) | קרב יחידים על האליפות האוניברסלית | 06:10 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
תוצאות > טורניר טועני הכתר לאליפות הזוגות של סמאקדאון

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |


|  |  SAnitY  (אלכסנדר וולף וקיליאן דיין) | הצמדה |   |  |  |  |
|  |  הניו דיי  (ביג אי ואקסבייר וודס) | 07:55 |   |  |  |  |
|  |  |  |   |  |  |  |
|  |  |  |   |  |  |  |
|  |  |  |   |  |  הניו דיי  (ביג אי וקופי קינגסטון) | הצמדה |
|  |  |  |   |   |  סזארו ושיימוס | 21:32 |
|  |  |  |   |   |  |  |
|  |  |  |   |   |  |  |
|  |  סזארו ושיימוס | הצמדה |   |   |  |  |
|  |  האוסוס  (ג'ימי אוסו וג'יי אוסו) | 13:55 |   |   |  |  |
הערות שוליים

↑  שבוע הסאמרסלאם חוזר לברוקלין
↑  בליס נגד ראוזי על אליפות הנשים של Raw
↑  לסנר נגד ריינס על האליפות האוניברסלית
↑  סטרומן נגד אואנס על מזוודת "כסף בבנק"
↑  זיגלר נגד רולינס על האליפות הבין יבשתית
↑  באלור נגד קורבין
↑  The B-Team יגנו על אליפות הזוגות של Raw נגד הריבייבל במסגרת קרב במופע המקדים
↑  AJ סטיילס יגן על אליפות ה-WWE נגד סמואה ג'ו
↑  הבלודג'ן בראדרס יגנו על חגורות אליפות הזוגות של סמאקדאון נגד הניו דיי
↑  כרמלה תגן על תוארה בקרב משולש נגד בקי לינץ' ונגד שארלוט פלייר
↑  נקאמורה יגן על אליפות ארצות הברית נגד ג'ף הארדי
↑  בריאן נגד המיז
↑  רוסב ולאנה יתחרו מול אלמאס ו-וגה בקרב במסגרת המופע המקדים
↑  אלכסנדר יגן על תואר האליפות במשקל קל נגד גולאק במסגרת המופע המקדים
↑  אלמאס ווגה ניצחו את רוסב ולאנה (קרב במופע המקדים)
↑  אלכסנדר ניצח את גולאק ושמר על אליפות ה-WWE במשקל קל (קרב במופע המקדים)
↑  The B-Team ניצחו את הריבייבל (קרב במופע המקדים)
↑  רולינס ניצח את זיגלר והפך לאלוף הבין יבשתי החדש
↑  הניו דיי ניצחו את הבלודג'ן בראדרס בפסילה
↑  סטרומן ניצח את אואנס ושמר על מזוודת "כסף בבנק"
↑  שארלוט ניצחה את כרמלה ובקי לינץ' והפכה לאלופת הנשים החדשה של סמאקדאון
↑  סמואה ג'ו ניצח את AJ סטיילס בפסילה
↑  המיז ניצח את דניאל בריאן
↑  באלור ניצח את קורבין
↑  נקאמורה ניצח את הארדי ושמר על אליפות ארצות הברית
↑  ראוזי ניצחה את בליס והפכה לאלופת הנשים החדשה של Raw
↑  ריינס ניצח את לסנר והפך לאלוף האוניברסלי החדש
יוסף גינצבורג

| --- | --- |

 לידה:  1812 ויטבסק, האימפריה הרוסית 
 פטירה:  12 בינואר 1878 (בגיל 66 בערך) פריז, צרפת 
 מדינה:  האימפריה הרוסית 
 מקום קבורה:  בית הקברות מונפרנאס 
 השקפה דתית:  יהדות 
 בן או בת זוג:  Rosa Dynin 
 
הברון יוסף (אוסיפ) יווזל גברילוביץ' גינצבורג (ברוסית: Осип (Иосиф-Евзель) Гаврилович Гинцбург‏; 1812, ויטבסק – 12 בינואר 1878, פריז) היה בנקאי ונדבן יהודי-רוסי, ראש משפחת גינצבורג.
קורות חיים

יוסף גינצבורג נולד בעיר ויטבסק שבמערב האימפריה הרוסית וגדל בתחום המושב היהודי. צבר עושר רב במלחמת קרים, ובשנת 1859, בהיותו בן 47, פתח בעיר סנקט פטרבורג בנק גדול בשם "יוסף יווזל גינצבורג", שעד מהרה הפך לאחד מן המוסדות הפיננסיים החשובים ברוסיה. במהלך השנים תרם הבנק רבות להקמת מסילות ברזל ולפיתוח כריית זהב בסיביר.
בסנקט פטרבורג פעל לטובת הקהילה היהודית. בשל עושרו ומעמדו היה גינצבורג בעל השפעה אצל השלטונות, ופעל לשיפור מעמד היהודים ולהתרת מגוריהם כתושבי קבע גם מחוץ לתחום המושב. בשנת 1863 הקים גינצבורג בית כנסת ראשון בעיר. כן תרם לתלמוד תורה בווילנה, עיר מוצאו של אביו גבריאל.
הודות למאמציו של גינצבורג, התקנות ביחס לשירות יהודים בצבא הצאר הושוו בשנת 1874 לאלה האמורות ביחס לשירותם של בני עממים אחרים.
גינצבורג היה פילנתרופ שנודע בתמיכתו באמנים ובאנשי רוח יהודים, בהם למשל הפסל מרק אנטוקולסקי, ובביתו היה מצוי תמיד מקבץ שלהם. בשנת 1872 קיבל מידי הדוכס הגדול של הסן את התואר ברון. ב- 1874 קיבל אישור של הצאר להשתמש בתואר זה בתחומי האימפריה הרוסית, הודות לתרומה שהעניקה המשפחה לרוסיה.
יוסף גינצבורג נפטר בפריז בחורף 1878, באמצע שנות ה-60 לחייו.
בנו של יוסף גינצבורג, נפתלי הרץ (הוראצי) גינצבורג (Гораций; 1833–1909), היה אף הוא בנקאי, נדבן ומנהיג ציבור.
ויסקי אה גוגו

| --- | --- |

 מידע כללי
 סוג:  מועדון לילה, אולם מוזיקה 
 כתובת:  שדרות סאנסט
 מיקום:  וסט הוליווד 
 מדינה:  ארצות הברית 
 הקמה ובנייה
 תקופת הבנייה:  ? – 16 בינואר 1964
 תאריך פתיחה רשמי:  16 בינואר 1964 
 קואורדינטות:  34°05′26″N 118°23′08″W﻿ / ﻿34.090555555556°N 118.38555555556°W﻿ / 34.090555555556; -118.38555555556
 www.whiskyagogo.com
  (למפת לוס אנג'לס מוגדלת) ויסקי אה גוגו(למפת לוס אנג'לס רגילה) ויסקי אה גוגו
 
ויסקי אה גו גו (אנגלית: Whisky a Go Go) הוא מועדון לילה בשדרות סאנסט, שבמערב הוליווד, לוס אנג'לס.
היסטוריה

המועדון הוקם בשנת 1958, תחילה בעיר שיקגו במדינת אילינוי. שמו ניתן לו כאזכור למועדון "Le Whisky à Go-Go", אשר נוסד בפריז בשנת 1947, ושימש מקום מפגש פופולרי לחיילים אמריקאים (à gogo בצרפתית משמעותו 'בשפע'). בשנת 1966 נפתח סניף נוסף של המועדון בוושינגטון די.סי. המועדון זכה לכינוי "הדיסקוטק האמריקאי האמיתי הראשון".
"
הסניף בשדרות סאנסט נפתח ב-16 בינואר 1964. אף על פי שהמועדון הוכרז כדיסקוטק, במקום נערכו מאז הקמתו הופעות חיות. בין השאר ההופעות הראשונות של להקת "הדלתות", שהייתה להקת הבית לזמן מה, וההופעות של אוטיס רדינג שהוקלטו ויצאו לאור אחר כך באלבום. למועדון היה תפקיד חשוב בקריירות מוזיקליות רבות, במיוחד עבור להקות שבסיסן בדרום קליפורניה, בהם הבירדס, באפלו ספרינגפילד ולאב. להקתו של פרנק זאפה "אימהות ההמצאה" זכו לחוזה הקלטות על סמך הופעה במועדון.
באמצע שנות ה-70 של המאה ה-20, המועדון אירח מופעי קברט, כולל המופע הוותיק The Cycle Sluts. במהלך שנות ה-90 של המאה ה-20 המוקדמות, המועדון אירח מספר מוזיקאים מסיאטל שיהיו חלק מתנועת הגראנג', כולל להקת סאונדגארדן.
ב-12 בספטמבר 2016 השיק המועדון ערוץ טלוויזיה רשמי בפלטפורמת Roku Connected TV. ערוץ Whisky a Go Go משדר ווידאו קליפים, קונצרטים ותוכן קשור שהוקלטו על פני 52 שנות ההיסטוריה שלו.
בישראל

בישראל פעלו שני המועדונים בשם "ויסקי אה גוגו", הראשון בשנים 1965–1967, והיה בבעלות רפי שאולי ושותפים נוספים.
השני פעל בנמל תל אביב בעשור הראשון של המאה ה-21.
הערות שוליים

↑  הצרפתים יצאו למלחמה על הויסקי, הַבֹּקֶר, 26 בדצמבר 1958
↑  בן שלו, מת ריי מנזרק, קלידן להקת “הדלתות”, באתר הארץ, 21 במאי 2013
↑  בן שלו, רגע השיא של אוטיס רדינג, אחד הזמרים הגדולים בתולדות הסול, הרוק והפופ, באתר הארץ, 6 בנובמבר 2016
↑  Ken Hunt, Elmer Valentine, The Guardian, ‏5 בפברואר 2009
↑  הארץ, קיצור תולדות הדיסקו בארץ ישראל, באתר הארץ, 17 בדצמבר 2008
↑  יעל סלומה, עכבר העיר, אופנת לילה: וויסקי א-גוגו, באתר הארץ, 11 בדצמבר 2007
יצחק דנון, ‏תביעה ב-165 אלף שקל נגד בעלי מועדון ויסקי א-גוגו בטענה לאפליה, באתר גלובס, 2 במרץ 2006
רועי שטיינברג, עכבר העיר, כמו בית זונות סלובקי, באתר הארץ, 5 בספטמבר 2007
| --- | --- |
בקרת זהויות :  GND: 1033527947  LCCN: n2003072676  MusicBrainz: 414283ed-c2a6-4e27-93cb-3663ab2ac3e9  VIAF: 124534729   WorldCat (עם VIAF): 124534729 
ערך זה הוא קצרמרבנושא ארצות הברית ובנושא תרבות. אתם מוזמנים לתרום לוויקיפדיה ו.
תעלת אירי

| --- | --- |

 מידע כללי
 על שם:  ימת אירי 
 סוג:  תעלת מים 
 מידות
 אורך:  843 קילומטר
 מידע נוסף
 מדינות באגן הניקוז:  ארצות הברית 
 קואורדינטות:  43°01′20″N 78°52′51″W﻿ / ﻿43.0222726°N 78.8808324°W﻿ / 43.0222726; -78.8808324
 he
 
תעלת אירי
תעלת אירי (באנגלית: Erie Canal) היא תעלה במדינת ניו-יורק שבארצות הברית המחברת בין נהר ההדסון לבין ימת אירי ובכך מחברת בין הימות הגדולות לאוקיינוס האטלנטי. בעבר שונה שמה לתעלת בארג אך לאחר מכן הושב לקדמותו. אורכה של התעלה היא 584 ק"מ והיא התעלה השנייה באורכה בעולם (אחרי התעלה הגדולה בסין).
ההצעה לחפור תעלה הועלתה כבר ב-1699 אך רק ב-1798 החלה חברת ניאגרה קאנאל בעבודות. החלק הראשון הושלם ב-1819 והתעלה נחנכה ב-26 בדצמבר 1825. פתיחת התעלה אפשרה תחבורה מהירה וזולה אל תוך היבשת של צפון-אמריקה, אזור אשר עד אז נחשב לנידח. בעקבות פתיחת התעלה גדלה אוכלוסיית מערב ניו-יורק בצורה קיצונית, והואץ תהליך היישוב של פנים היבשת.
התעלה שיפרה מאוד את ההתפתחות והכלכלה של הערים ניו יורק, אולבני, סירקוזה, רוצ'סטר, ובאפלו, כמו גם ארצות הברית בכללותה.
גלריה

גשר בניו יורק העובר מעל תעלת אירי.
הקורפוס העשירי (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  15 באוקטובר 1935 – 8 במאי 1945 (9 שנים)
 מלחמות:  מלחמת העולם השנייה המערכה בפולין  המערכה על צרפת ועל ארצות השפלה  מבצע ברברוסה
 פיקוד
 מפקדים
 
הקורפוס העשירי (בגרמנית: X. Armeekorps) היה קורפוס של הוורמאכט שלחם במלחמת העולם השנייה.
היסטוריה > החזית המערבית

הקורפוס הוקם בהמבורג ב-15 באוקטובר 1935, וכמפקדו הראשון מונה וילהלם קוכנהאואר. הקורפוס לחם במסגרת המערכה בפולין כחלק מהארמייה השמינית של קבוצת ארמיות דרום. במהלך המערכה על צרפת לחם הקורפוס כחלק מהארמייה ה-18 במסגרת קבוצת ארמיות B, והשתתף בקרב על הולנד, ולאחר מכן לחם הקורפוס במהלך מבצע מקרה אדום.
היסטוריה > החזית המזרחית

במהלך מבצע ברברוסה לחם הקורפוס כחלק מהארמייה ה-16, והשתתף בקרב על קובנה. בחורף 1942 השתתף הקורפוס בקרבות בכיס דמיאנסק, עד לפריצת המצור במאי 1942. לאחר מכן לחם הקורפוס בקרבות השונים תחת הארמייה ה-16 והארמייה ה-18 לסירוגין. באוגוסט נסוג הקורפוס יחד עם כל קבוצת ארמיות צפון לקורלנד שבלטביה, ועד מהרה שונה שמה של קבוצת הארמיות לקבוצת ארמיות קורלנד. הקורפוס נותר בקורלנד עד שנכנע ב-8 במאי 1945.
מפקדים

גנרל חיל הרגלים וילהלם קוכנהאואר (15 באוקטובר 1935 - 1 באפריל 1939)
גנרל חיל הרגלים וילהלם אולקס (1 באפריל 1939 - 15 באוקטובר 1939)
גנרל חיל התותחנים כריסטיאן הנזן (15 באוקטובר 1939 - מאי 1942)
גנרל חיל השריון אוטו פון קנובלסדורף (מאי 1942 - יוני 1942)
גנרל חיל התותחנים כריסטיאן הנזן (יוני 1942 - 1 ביולי 1943)
גנרל לוטננט אוטו שפונהיימר (1 ביולי 1943 - 1 באוגוסט 1943)
גנרל חיל התותחנים כריסטיאן הנזן (1 באוגוסט 1943 - 4 בנובמבר 1943)
גנרל חיל הרגלים תומאס אמיל פון ויקדה (4 בנובמבר 1943 - 23 ביוני 1944)
גנרל חיל הרגלים פרידריך קכלינג (25 ביוני 1944 - 3 בספטמבר 1944)
גנרל לוטננט הרמן פוירטש (21 בספטמבר 1944 - 21 בדצמבר 1944)
גנרל לוטננט יוהנס מאייר (21 בדצמבר 1944 - 27 בדצמבר 1944)
גנרל חיל התותחנים זיגפריד תומאשקי (27 בדצמבר 1944 - 8 במאי 1945)
סדר כוחות > המערכה בפולין

במהלך המערכה בפולין, כלל הקורפוס את היחידות הבאות:
הדיוויזיה ה-24
הדיוויזיה ה-30
סדר כוחות > המערכה בצרפת

במהלך המערכה על צרפת ועל ארצות השפלה כלל הקורפוס את היחידות הבאות:
רגימנט האס אס לייבשטנדרטה אדולף היטלר
הדיוויזיה ה-227
דיוויזיית הפרשים ה-1
סדר כוחות > מבצע ברברוסה

בתחילת מבצע ברברוסה כלל הקורפוס את היחידות הבאות:
הדיוויזיה ה-30
הדיוויזיה ה-126
שער העננים

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 פַּסל:  אניש קאפור
 תאריך יצירה:  2002–2006
 טכניקה וחומרים:  פלדת אל חלד
 ממדים בס"מ
 רוחב:  20 מ' 
 גובה:  10 מ' 
 עומק:  12.8 מ' 
 נתונים על היצירה
 מיקום:  פארק המילניום שיקגו שבארצות הברית
 קואורדינטות:  41°52′58″N 87°37′24″W﻿ / ﻿41.8827°N 87.6233°W﻿ / 41.8827; -87.6233
  (למפת שיקגו מוגדלת) שער העננים(למפת שיקגו רגילה) שער העננים
 
שער העננים (באנגלית: Cloud Gate) הוא פסל שיצר אניש קאפור המוצב בפארק המילניום שבשיקגו בארצות הברית.
תיאור

צורתו של הפסל אליפטית, ובשל צורה זו הוא זכה לכינוי "השעועית" לפני שהוחלט על שמו הרשמי.
הפסל עשוי מ-168 לוחות פלדת אל חלד משוייפים.
מידותיו: גובהו כ-11 מטרים, אורכו 22 מטרים, רוחבו כ-12 מטרים, ומשקלו 110 טונות.
הפסל משקף את קו הרקיע של העיר. קאפור אמר שהפסל נועד להיות "שער לעיר שיקגו, המשקף את העיר שאליה הוא מוביל".
מבקרים הבאים לראות את הפסל יכולים לעבור תחת חלקו המרכזי, ולהביט על התחתית הקעורה של הפסל. קאפור כינה חלק זה "טבור הפסל" או "האומפלוס". המתבוננים מנקודה זו רואים השתקפויות מרובות של עצמם ושל מבקרים אחרים.
הפסל כסמל

שער העננים הפך לסמל של העיר שיקגו, ולאתר תיירות מרכזי, ואחד האתרים המצולמים ביותר בעיר שיקגו. ראש העיר ריצ'רד דיילי הכריז על יום הצבת הפסל, 15 במאי 2006, כ"יום שער העננים". אורברט דייוויס, נגן הג'אז, אף כתב יצירה על שם הפסל. בחצי השני של 2016 נספרו כ-12.9 מיליון מבקרים בסביבת הפסל.
הקמת הפסל

בשנת 1999 נבחרה הצעתו של קאפור לפסל שעתיד היה להיות מוקם בפארק המילניום על פני הצעה של האמן ג'ף קונס. מספר שנים ארכה השגת המימון לבניית הפסל, והעבודה החלה בשנת 2002. בין השנים 2002–2004 הוכנו לוחות הפלדה המרכיבים את הפסל באוקלנד שבקליפורניה.
בעת תכנון הקמת הפסל הכוונה הייתה להרכיבו במלואו באוקלנד, ולאחר מכן להעבירו לשיקגו דרך תעלת פנמה ונהר סנט לורנס, אולם בשל החשש לפגיעה בפסל הוחלט להרכיב אותו בפארק עצמו. בשל עיכוב בלוחות הזמנים הוצג הפסל החלקי בעת פתיחת הפארק ביולי 2004, ובשל העניין הציבורי בו המשיך הפסל החלקי להיות מוצג והעבודות הופסקו. רק לאחר כחצי שנה כוסה הפסל ועבודות ההקמה נמשכו. הפסל הושלם ונחנך ב-15 במאי 2006.
עלויות הקמת הפסל הוערכו ב-6 מיליון דולרים אולם העלויות בפועל הגיעו ל-23 מיליון דולרים. הקמת הפסל מומנה באמצעות תרומות.
הערות שוליים

↑  "אתר "בחר בשיקגו",סיורים ואטרקציות/שער העננים בפארק המילניום
↑  ‏ CBS שיקגו, שיא במספר התיירים לפארק המילניום בשנת 2016
↑  פארק המילניום, שיקגו, שער העננים